Peter van der Zwaag
Peter van der Zwaag, (Hengelo, 1962), is in Frysk pianist, toetsenist, akkordeonist, komponist, arranzjeur en orkestlieder út Sint Anne.

Peter van der Zwaag studearre klassike piano oan it konservatoarium. Hy wurke foar artysten as Robert Long, Jenny Arean, Willeke Alberti , Liesbeth List, Rients Gratama en Gerrit Breteler, Piter Wilkens.<ref>[https://www.posthuistheater.nl/voorstellingen/672/Maaike_Widdershoven_Julia_Herfst_e_a_/De_dag_dat_ik_Robert_Long_ontmoette_ De dag dat ik Robert Long ontmoette op: posthuistheater.nl]</ref> Hy wie de begelieder fan Inez Timmer by har súksesfolle talittingseksamen foar lichte muzyk en sang oan it konservatoarium Hilfertsom. 

 Karriêre 
Oan it begjin fan de jierren tachtich spile Van der Zwaag yn de folkgroep Mecharon. Dy groep eksperimintearre mei selsmakke muzyk en tradisjoneel materiaal op de grins tusken folk en jazz. Peter wie de sanger en spile dêrby piano, gitaar en akkordeon. Oare leden fan Mecharon wiene Dick Lont (gitaar, basgitaar), Annemarie van der Reyden (dwersfluit) en Anna Jansen (fioele).

Yn 1989 wie hy pianist en arranzjeur fan Douwe Heeringa, mei syn suksesfolle projekt Brel, in Fries.
As útfierend muzikus is er meastentiids pianist, mar ek wol toetsenist of akkordeonist. As komponist skriuwt Van der Zwaag lietsjes, jingles, leaders en oare muzyk. Hy docht dat foar ferskate artysten mar ek foar telefyzjeprogramma's en de produksje fan cd's en dvd's.

Geregeldwei skriuwt er arranzjeminten foar harmony, fanfare en brassband besetting, bygelyks it wurk fan Gerrit Breteler.
Sûnt 2001 hat Van der Zwaag de lieding by it Amsterdams Kleinkunstfestival. As muzikale tûzenpoat is er sûnt 2012 muzikant, arranzjeur en orkestlieder by it Frysk Sjongers Gala yn skouboarch De Lawei yn Drachten.Achmeaculpa.nl Fan de CD Cohen yn 't Frysk wie hy de muzikaal lieder.

 Priis 
Yn 1993 waard Peter van der Zwaag ûnderskieden mei de Scheveningen begeliederspriis.

 Wurklist (karút) 
Muzikus
 1989 - 1994  - Douwe Heeringa
 1992 - Jenny Arean
 1995-2006 - Robert Long
 2001 - Chorus line - musical
 2002 oant no ta - Willeke Alberti
 2003 - Alleen op de wereld - musical
 2005 - Tom Parker & New London Chorale
 2005 - Kabaret - Iepenloftspul Jorwert (+ arranzjeminten)
 2009-2015 - Cirque d'Hiver Roermond, wintersirkus
 2011 - De Fleanende Hollanner - Piter Wilkens
 2012 - Geraniums of Gladioalen - Rients Gratama Rients Gratama 
 2012-2015 - Liesbeth List
 2013 - Sonneveld - Musical
 2016 - Tusken heimat en heitelân - Inez Timmer

Komposysjes
 Frjemde kusten - Frysk Festival 2008
 Grutte grize fûgel - Frederike Kleefstra
 lietsjes foar berneprogramma's Omrop Fryslân: Witwat , It Boskwyfke, Lân fan Efke
 Leader foar dokumintêre-rige 100 Jier Alvestêdetocht Retoer Ljouwert-Berlin, cd en teaterprogramma

Arranzjeminten
 BAUCK!, Fryske leginde 
 Cohen yn it Frysk Brel, in Fries Bonifatius, de musical''

Frysk pianist
Frysk komponist
Frysk dirigint
Persoan berne yn de 20e iuw